L'alfabeto latín primerenco prenió a letra sigma pero no a letra san porque o latín antigo no tiene o fonema  . A forma d'a S latina apareixe a partir d'a letra griega Σ con caita d'un d'os 4 trazos d'esta letra. A forma angular d'a S composada por tres trazos existiba como variant d'a letra Σ con quatro trazos ya en a epigrafía de l'alfabeto griego occidental, y as variants de tres u quatro trazos ya coexistiban en l'alfabeto etrusco clasico. En atros alfabetos italicos (venetico, lepontico), a letra podeba representar-se como una linia en zig-zag d'entre tres y seis trazos.